《送陈集生奉使祀南海道八平湖省觐尊公因将毋及仲氏归里十首 其三》
明代·何吾驺

偶作金台侣，偏惊雪调骈。隆中犹抱膝，稷下半谈天。

危坐时终日，狂歌忽几年。芙蓉江上梦，秋色想联翩。

作者简介：明广东香山人，字龙友，号家冈。万历四十七年进士。官少詹事。崇祯六年擢礼部尚书，旋入阁，与首辅温体仁不协，罢去。南明隆武帝召为内阁首辅。闽疆既失，赴广州，永历帝以原官召之，引疾辞去。有《宝纶阁集》。